b'\n_START_ARTICLE_\nOdklopnik\n_START_PARAGRAPH_\nOdklopnik je vrsta stikala, ki samodejno zazna preobremenitev ali kratek stik v elektri\xc4\x8dnem tokokrogu in prekine tokokrog. Odklopnik opravlja enako funkcijo kot talilna varovalka s to razliko, da je odklopnik za razliko od varovalke po prekinitvi tokokroga in odpravi napake mo\xc5\xbeno ponovno vklju\xc4\x8diti. Poleg zagotavljanja nadtokovne za\xc5\xa1\xc4\x8dite lahko odklopniki s pomo\xc4\x8djo prigrajenih modulov opravljajo tudi za\xc5\xa1\xc4\x8dito pred drugimi napakami, kot so prenizka napetost, izpad faze (v trifaznem sistemu) in zemeljski stik.\n_START_SECTION_\nSrednjenapetostni odklopniki\n_START_PARAGRAPH_\nSrednjenapetostni odklopniki so namenjeni za napetosti med 1 in 35 kV. V tem obmo\xc4\x8dju so zra\xc4\x8dni odklopniki primerni za ni\xc5\xbeje napetosti, bolj pogosti pa so oljni, vakuumski ali SF\xe2\x82\x86-odklopniki (GIS). Ti odklopniki za izklop od napaki ne uporabljajo vgrajenih spro\xc5\xbenikov, temve\xc4\x8d so slednji nejve\xc4\x8dkrat name\xc5\xa1\xc4\x8deni lo\xc4\x8deno. Nastavitvenih parametrov (pro\xc5\xbeilni tokovi, zakasnilni \xc4\x8dasi,...) je precej in se dajo nastavljati v \xc5\xa1irokem obsegu. Pogon teh odklopnikov je izveden izklju\xc4\x8dno preko lo\xc4\x8denega sistema za napenjanje mehanizma.'